Հատկանշական է, որ Համաձայնագիրը կնքվեց մի տարում, երբ հունվարի 1-ից Հայաստանն այլևս Եվրասիական տնտեսական միության անդամ էր, որի պատճառով ԵՄ-Հայաստան հարաբերությունները ոչ միայն տնտեսական, այլ նաև մյուս հարթությունների վրա հայտնվեցին մեծ անորոշության մեջ՝ այդ կառույցում Հայաստանի ստանձնած նոր պարտավորությունների պատճառով: Սակայն, ի տարբերություն ԵՄ-ի, ԱՄՆ-ը չխուսափեց հենց նույն՝ տնտեսական դաշտում պայքարել Հայաստանի հետ իր հարաբերությունների ընդլայնման համար՝ չխորշելով ո՛չ տնտեսական հարթության վրա Հայաստանի ինքնիշխանության սահմանափակման հեռանկարից, ո՛չ էլ նոր պարտավորություններով պայմանավորված անորոշություններից: